Twee dood, een beseer in tref-en-trap in Pta - Maroela Media
Twee mans is Saterdagaand dood en nog een beseer in 'n tref-en-trap-voorval in Garsfonteinweg in Pretoria.
Santi Steinmann, woordvoerder van Netcare911, het gesê die voorval het kort voor 23:00 plaasgevind. "Twee mans was reeds dood met paramedici se aankoms op die toneel, terwyl 'n derde man ernstig beseer is nadat hulle deur 'n motor omgery is."
Die beseerde man is op die toneel behandel voordat hy na 'n nabygeleë hospitaal vervoer is vir verdere behandeling. Die bestuurder van die motor het glo ná die voorval van die toneel gevlug. Die presiese omstandighede rondom die voorval word deur die polisie ondersoek.
Dis mos omdat almal soos skape oor die pad hardloop!!! Jammer die motoris het weggehardloop maar dalk sou ek ook, mens weet nooit wie spring agter die bosse uit nie!!!